Se den menneskelige hjerne,
dens ujævne landskab synligt delt i en venstre og højre side.
Denne struktur har inspireret en af de mest overbevisende idéer om hjernen,
at den venstre side styrer logikken,
og den højre side, kreativiteten.
Og dog er det en myte, der ikke er understøttet af videnskaben.
Så hvordan opstod denne vildledende idé,
og hvad er der forkert ved den?
Det er sandt, at hjernen har en højre og en venstre side.
Det er mest tydeligt i det yderste lag, hjernebarken.
Indre områder såsom basalganglierne,
hypothalamus,
thalamus,
og hjernestammen
ser ud til at bestå af sammenhængende væv,
men de er faktisk også organiseret i en venstre og en højre side.
Den venstre og højre side af hjernen kontrollerer forskellige kropsfunktioner,
såsom bevægelse og syn.
Hjernens højre side styrer bevægelse af venstre arm og ben og omvendt.
Synssansen er endnu mere kompleks.
Hvert øje har et venstre og et højre synsfelt.
Begge venstre synsfelter bliver sendt til den højre side af hjernen,
og begge højre felter bliver sendt til den venstre side.
Så hjernen bruger begge sider til at lave et komplet billede af verden.
Videnskabsmænd er ikke helt sikre på, hvorfor vi har sådan en overkrydsning.
En teori er, at det begyndte, da dyrene udviklede et mere komplekst nervesystem
fordi det gav overlevelsesfordelen ved hurtigere reflekser.
Hvis et dyr ser et rovdyr, der kommer fra sin venstre side,
er det mest fordelagtigt, at den flygter til højre.
Så man kan sige, at kontrollen af syn og bevægelse er to systemer,
der er afhængige af denne venstre/højre-struktur,
men der opstår problemer, når vi udvider den idé til logik og kreativitet.
Misforståelsen startede i midten af 1800-tallet,
da to neurologer, Broca og Wernicke,
undersøgte patienter, der havde problemer med at kommunikere på grund af skader.
Forskerne fandt skader på patienternes venstre temporallap,
så de foreslog, at sproget styres af venstre side af hjernen.
Det iværksatte den populære forestilling.
Forfatteren Robert Louis Stevenson
introducerede herefter idéen om en logisk venstre hjernehalvdel,
der konkurrerer med en følelsesmæssig højre hjernehalvdel
repræsenteret af hans karakterer Dr. Jekyll og Mr. Hyde.
Men denne idé holdt ikke, da læger og forskere
undersøgte patienter, der manglede en hjernehalvdel
eller havde deres to hjernehalvdele separeret.
Patienterne udviste et komplet omfang af adfærdsmønstre,
både logiske og kreative.
Forskningen viste senere, at den ene side af hjernen er mere aktiv end den anden
for visse funktioner.
Sproget er mere lokaliseret mod venstre,
og opmærksomhed mod højre.
Så en side i hjernen kan gøre et større arbejde,
men det afhænger af systemet snarere end af personen.
Det er ingen beviser, der tyder på,
at enkeltpersoner har dominerende sider af hjernen,
eller der understøtter idéen om en venstre/højre-opdeling
mellem logik og kreativitet.
Nogle mennesker kan være særligt logiske eller kreative,
men det har ikke noget med siderne af deres hjerne at gøre.
Og selv idéen om, at logik og kreativitet er i modstrid med hinanden,
ser ikke ud til at holde.
At løse komplekse matematiske problemer kræver inspireret kreativitet,
og mange livlige kunstværker har komplicerede logiske strukturer.
Næsten enhver kreativ og logisk bedrift
bærer præg af, at hele hjernen fungerer som én.